**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za IV. štvrťrok 2018 SED Sučany**

1. **Konferencie, školenia, kurzy, odborné semináre**

***13. 11. 2018*** – sa zamestnankyne Mgr. Špániková Martina a Mgr. Kalafutová Monika zúčastnili školenia v Bratislave na tému: *Ako pripraviť dobrý individuálny plán na základe životného príbehu s dôrazom na individuálne potreby klienta pri dodržaním platnej legislatívy.* Po príhovore povereného riaditeľa JUDr. Ing. Ján Gasper, MBA, LL.M sa účastníci kurzu oboznámili s tvorením individuálneho plánu, metódami a technikami na dosiahnutie cieľa, stanovením cieľa a jeho hodnotením.

***15. 11. 2018*** – absolvovala hlavná sestra Mgr. Mária Majdová seminár venovaný *Starostlivosti o klienta s Alzheimerovou demenciou*. Organizátorom seminára bola spoločnosť Tena Slovensko. Prednášajúca Soňa Kratochvílová zo spoločnosti Essity uviedla na úvod seminára výsledky výskumu robeného v Českej republike. Výskum potvrdil, že medzi klientmi zariadení sociálnych služieb, ktorí boli umiestnení do zariadenia z dôvodu progresie demencie má najčastejšie zastúpenie práve Alzheimerov typ demencie. Starostlivosť o klientov s týmto ochorením má svoje špecifiká, ktoré je potrebné poznať a brať ich do úvahy pri starostlivosti a vytváraní podmienok pre život klientov postihnutých týmto závažným neurologickým ochorením.

1. **Pracovné porady pre zamestnancov a klientov**

*Porada so zamestnancami:*

***06. 11. 2018*** – poradu otvorila pani riaditeľka PhDr. Lenka Taškárová privítaním prítomných zamestnancov. Následne odovzdala slovo hlavnej sestre Mgr. Márii Majdovej.

Hlavná sestra sa vyjadrila k nasledujúcim bodom:

1. Ochranné rukavice – dôležitosť používania ochranných rukavíc, dezinfekcia rúk. V každej kúpeľni je k dispozícii mydlo, papierové servítky a na každom poschodí je umiestnený bezdotykový prístroj na dezinfekciu rúk.

2. Chýbajúci materiál, ako napr. plienky, obväz, štvorce a pod. napísať na lístok a založiť do hlásenia – doplní hlavná sestra.

3. Chýbajúci materiál, ako napr. mydlo, utierky, dezinfekcia a pod. napísať do prevádzkového zošitu – doplní správca budovy.

4. Podávanie mimoriadnych liekov (napr. pri vysokej teplote, vysokom tlaku, páde klienta, útoku klienta a pod.) – zaznačiť do dekurzu, uviesť dôvod podania lieku a meno zamestnanca, ktorý liek podal. Taktiež zapisovať všetko, čo sa vymyká z normálu.

5. Lieky klientov – kontrolovať ich užitie, u niektorých klientov aj ústa.

6. Polohovanie klientov – pravidelnosť pri polohovaní, u klientoch s ATB vhodne upraviť posteľ.

7. Vetranie na izbách klientov – pravidelné vetranie.

8. Izby klientov – poupratovať stolíky, stoly, poličky a pod.

9. Preventívne prehliadky – termín do konca roka 2018 (prepláca zamestnávateľ).

 PhDr. Lenka Taškárová – riaditeľka zariadenia:

1. Poďakovala opatrovateľkám za ústretovosť v období čerpania letných dovoleniek.

2. Kúpanie klientov – rozdeliť si kúpanie počas celého dňa, pred raňajkami sa kúpe iba jeden klient.

3. Ranná hygiena – musí byť dostupná pre všetkých klientov.

4. Roznášanie stravy na izby klientov – výpomoc od pracovníčok pre manipuláciu s bielizňou.

5. Kľúčový pracovník – zapisovať dôležité informácie týkajúce sa klientov.

6. Dodržiavať časy príchodov a odchodov na pracovisko.

Diskusia

* Prvým podnetom v diskusii bol návrh na zmenu v príslužbe, a to tak, že osemhodinová príslužba sa zmení na dvanásťhodinovú. Po finančnej analýze sa p. riaditeľka vyjadrí k návrhu.
* Na porade sa rozpútala aj diskusia na tému o zmene odmeňovania podľa zakonníka práce, tak ako to bolo do roku 2013, a to z dôvodu rozdielneho prepočtu dovolenkových priemerov a nízkych taríf. Zástupca zamestnancov sa zúčastní 13. 11. 2018 školenia u nášho zriaďovateľa, kde túto problematiku predloží kompetentným.
* Posledným podnetom bol návrh na zmenu večernej hygieny u klientov. Z  dôvodu skvalitnenia práce pomôže nočná služba dennej s hygienou pri dvoch klientoch. Návrh bol prijatý a schválený.

Na záver sa pani riaditeľka poďakovala zúčastneným a ukončila poradu.

*Porada s klientmi:*

***28. 11. 2018*** *–* pani riaditeľka PhDr. Lenka Taškárová informovala klientov:

- informácie o diabetickej strave,

- vianočné aktivity,

- motivácia k denným aktivitám.

**3. Duchovná práca pre zamestnancov a klientov**

*Duchovné služby*

Biblická hodina prebieha raz do mesiaca podľa dohovoru s bratom farárom. Poslednú nedeľu v mesiaci sú služby Božie aj s Večerou Pánovou. Brat farár evanjelického ako aj rímskokatolického vyznania zaopatrili duchovne pred Vianocami klientov zariadenia.

**4. Prezentácia**

**5. Vzdelávanie**

***06. 11. 2018*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Zlepšenie podmienok pre kvalitný život obyvateľov a pracovníkov SED“.

**6. Realizované projekty na získavanie finančných prostriedkov**

 Naďalej pokračuje spolupráca s VaV Akademy a Červený krížom v Martine. Z týchto organizácii prichádzajú na praktickú časť budúce absolventky opatrovateľskej služby.

**7. Peňažný dar**

**8.** **Počet personálu:**

(HPP) 32 osôb

(DVP) 9 osôb

Spolu: 41 osôb

Noví zamestnanci:

* Helena Plešková, opatrovateľka – od 13. 11. 2018 (HPP)
* Miroslava Martonová, opatrovateľka – od 01. 10. 2018 (HPP)
* Mgr. Mária Majdová, hlavná sestra – od 01. 10. 2018 (HPP)
* Helena Plešková, opatrovateľka – od 13. 11. 2018 (HPP)

Skončený pracovný pomer:

* Jozefína Krištofíková, opatrovateľka – od 13. 11. 2018 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Anna Niňajová | 1931 | 04. 12. 2018 |
| Viliam Ondrla | 1956 | 01. 12. 2018 |
| Darina Kyselicová | 1933 | 08. 10. 2018 |
| Jarmila Čatlošová | 1951 | 08. 10. 2018 |
| Jaroslav Svrček | 1933 | 21. 11. 2018 |
| Bohuslav Zacharovský | 1930 | 28. 08. 2018 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Angela Kalnická  | 1936 | 18. 11. 2018 |
| Darina Kyselicová | 1933 | 28. 11. 2018 |
| Bohuslav Zacharovský | 1930 | 08. 11. 2018 |
| Vilma Matulová | 1926 | 04. 10. 2018 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Jaroslav Svrček | 1933 | 12. 12. 2018 |
| Jarmila Čatlošová | 1951 | 12. 10. 2018 |

*Počet klientov*:

Ženy: ZpS 19

Muži: ZpS 6

Ženy: DSS 2

Muži: DSS 1

Ženy špecializované zariadenie: 19

Muži špecializované zariadenie: 3

Samoplatiteľ: 0

Spolu klientov: 50

**9. Starostlivosť o budovu, ostatné práce**

* bežná údržba budovy (údržba a dezinfekcia invalidných vozíkov a ostatných zdravotných pomôcok, oprava výťahov),
* príprava vchodu na zimné obdobie,
* revízia výťahov,
* výmena vodovodných batérií, maľovanie priestorov budy,
* kanalizácia (prečistenie).

**10. Akcie**

***18. 10. 2018*** – nás v mesiaci október, ktorý je venovaný úcte k starším, s krátkym programom navštívili deti zo Základnej školy v Sučanoch. Potešili starkých básničkami, hrou na hudobné nástroje a spevom. Pre každého priniesli aj malý darček.

***19. 12. 2018*** – nás svojim programom predvianočne naladili deti z prvého stupňa zo Základnej školy v Sučanoch. Spev, tanec, rozprávkový príbeh o snehových vločkách a na záver prekvapenie vo forme ručne robeného vianočného pozdravu vyčarili na tvárach všetkých úsmev. Program bol veľmi pekne pripravený, pani učiteľky aj deti si dali záležať a preto budeme na stretnutie ešte dlho spomínať.

**11. Práca s klientom**

Práca s klientom je založená na princípe osobného prístupu. Sociálni pracovníci navštevujú klientov podľa harmonogramu návštev, podľa dohody s klientom. Zisťujú záujmy klientov a podľa toho sa v zariadení vytvárajú možnosti trávenia voľného času. Monitorujú tiež všetky potreby a prípadné problémy klientov. Spolupracujú so všetkými pracovníkmi v zariadení. Vzhľadom k potrebám klientov sa vypracováva individuálny plán osobnosti, kde je stanovený cieľ, metodológia, plán činnosti a pravidelné hodnotenie cieľa. A z toho vyplýva aj následná práca s klientom.

Prvoradou úlohou je pomáhať klientovi v procese adaptácie. Zariadenie a jeho personál sa snaží vytvárať pre obyvateľov rodinnú atmosféru, čo je predpokladom rýchlej sociálnej adaptácie nových klientov a zároveň spríjemnenie procesu starnutia klientov v zariadení.

Je samozrejmosťou kedykoľvek umožniť návštevy príbuzných klientov, prípadne ich telefonicky oboznamovať so životom klienta v zariadení. Tiež skrášľovanie prostredia, aktuálna výzdoba prispieva k vytvoreniu príjemnej atmosféry v zariadení.

Pri práci s klientom organizujeme aktivizácie kde využívame pracovnú činnosť. Počas jesenných dní sme zužitkovali bohatú úrodu plodov a v rámci spoločných stretnutí sme lúskali orechy, krájali jabĺčka, ktoré sme dali usušiť a nechýbala ani práca s levanduľou, viazanie do kytičiek, vymŕvanie a vyrábanie rozličných produktov (mydielka, tinktúra, vrecúška, ozdoby). Využívali sme pozitívny vplyv hudby (tlieskanie, spievanie piesní, relaxácia pri hudbe a aromalampách), a praktizovali sme rôzne výtvarné techniky (vyfarbovanie obrázkov, modelovanie z papierovej hmoty, práca s korálikmi...). Spoločne sme sledovali dokumenty o krásach slovenskej prírody a slovenských hradoch. Súčasťou programu pre klientov najmä s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Nechýbala ani pohybová aktivizácia a rôzne cvičenia na zachovanie a obnovenie zručností, schopností a návykov dennej potreby.

Predvianočný čas sme znovu ako minulý rok venovali príprave vianočných trhov, pečeniu, ktoré sme si spestrili spevom a počúvaním kolied. Nechýbali tradičné mesačné posedenia pre oslávencov, kultúrny a duchovný program. Navštívili nás dva krát deti zo základnej školy v Sučanoch, pri príležitosti mesiaca októbra, ktorý je mesiacom úcty k starším a druhý krát deti prvého stupňa so svojím vianočným programom.

Využívame aj metódu reminiscencie, ktorá **pomáha človeku vnímať obdobie staroby ako rovnocenné  porovnaním s mladšími životnými obdobiami, a tak napomáha vyrovnať sa alebo adaptovať na zmeny v tomto období života. Pri reminiscencii sa opierame o fakt, že  spomínanie je prirodzený proces, ktorý predstavuje základnú existenčnú potrebu v každom období ľudského života.** Spomínanie je hlavne o spôsobe komunikácie, verbálnej i neverbálnej. Ak je problémom verbálna komunikácia a človek má problém s vyjadrovaním, využívame vizuálne pomôcky ako fotografie knihy, kartičky, predmety. Avšak aj hudba a tanec, výtvarné techniky, pohybové cvičenia, činností z programu denných prác a ďalšie kreatívne techniky nám slúžia k reminiscencii. Takúto úlohu spĺňa aj špeciálne upravená miestnosť.

Skupinové aj individuálne stretnutia sú po skončení spracované a zdokumentované. Pre klientov realizujeme aj nákupy, raz za dva týždne. Nakupujeme im tovar podľa ich želania, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | 11.304,27 EUR |
| Stav pokladne k 31. 12. 2018 | 4.114,52 EUR |
| *Príjmy:* |
| Príspevok za služby na základe zmluvy |  68.201,18 EUR |
| Nájomné za nebytové priestory | 6.583,10 EUR |
| Príspevky od VÚC | 1.878,11 EUR |
| Príspevky od MPSVaR | 64.206,00 EUR |
| 2 % dane |  0,00 EUR |
| *Výdavky:*  |
| mzdy | 80.580,55 EUR |
| príspevok zamestnávateľa DDS | 365,20 EUR |
| odvody | 26.967,69 EUR |
| SF | 415,53 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu.

* Skvalitniť spoluprácu s Evanjelickou spojenou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 21. 01. 2019

 ……………………………………………….

 PhDr. Lenka Taškárová

 štatutárny zástupca SED Sučany